Virallinen lehti nro C 056 , 06/03/1995 s. 0104



B4-0222, 0258, 0272, 0280, 0293 ja 0298/95 Päätöslauselma Lähi-idän rauhanprosessista Euroopan parlamentti, - muistuttaen aiemmista päätöslauselmistaan koskien Lähi-idän rauhanprosessia, B. muistuttaen, että on jatkuvasti tuominnut terroristiteot, C. erittäin järkyttyneenä niiden iskujen määrästä ja luonteesta, joita on suoritettu Israelin ja PLO:n allekirjoitettua periaatejulistuksen 13. syyskuuta 1993 ja jotka horjuttavat rauhanprosessin perustuksia Lähi-idässä, D. ottaen huomioon, että näiden iskujen ainoa päämäärä on estää rauhanprosessia ja syöstä alue uudelleen jatkuvaan piilevään sotatilaan, E. kauhistuen pommi-iskua Netaniassa 22. tammikuuta 1995, joka aiheutti 21 israelilaisen kuoleman ja joka suoritettiin, kuten viimeisimmät terroristi-iskut, itsemurharyhmien toimesta ja joka vaati lukuisia uhreja Israelin väestön joukossa, F. huolestuen väkivallantekojen lisääntymisestä Israelissa ja miehitetyillä alueilla ja erityisesti Israelin sotavoimien aiheuttamasta kolmen palestiinalaisen poliisin kuolemasta 2. tammikuuta, neljän palestiinalaisen surmaamisesta 4. tammikuuta sekä kahden israelilaisen siviilihenkilön surmaamisesta 8. tammikuuta Ramallahin lähellä, G. huolestuen siitä, että periaatejulistuksen allekirjoittamisen jälkeen israelilaisten siirtolaisten määrä on edelleen kasvanut ja siitä, että tämänhetkisissä siirtokunnissa rakentamisen lisäksi on jatkettu maiden haltuunottoa, mikä kaikki ruokkii Palestiinan äärimmäisyysliikettä, H. korostaen kokonaisvaltaisen rauhan saavuttamisen välttämättömyyttä Lähi-idässä, 1. toistaa mitä voimakkaimmin tuomitsevansa kaikki terrorismin muodot ja niihin yllyttäjät: Hamaksen ja islamilaisen Djihadin, ja tuomitsee jyrkästi Netanian iskun sekä ilmaisee surunvalittelunsa uhrien perheille; 2. katsoo, ettei kielto olla perustamatta uusia siirtokuntia ole riittävä ja kehottaa Israelin viranomaisia estämään kaiken maan anastamisen sekä siirtokuntatoiminnan miehitetyillä alueilla, koska ne lisäävät jännitteitä ja muodostavat esteen rauhanprosessin etenemiselle; 3. vaatii sekä Israelin että Palestiinan puolta olemaan taipumatta terroristien kiristyksen edessä, ja vakuuttaa, että olisi vastuutonta antaa terroristialoitteiden keskeyttää rauhanprosessin eteneminen; 4. tuomitsee jokaisen, joka tukee ja suojelee terroristeja miehitetyillä alueilla; 5. kehottaa Palestiinan viranomaisia ryhtymään mitä ankarimpiin toimenpiteisiin itsemurhajoukkojen ja muiden terroristitekojen suorittajien yllyttäjiä vastaan; 6. valittaa, että nämä terroristiteot ovat johtaneet rajojen sulkemiseen, mikä vaikuttaa epäsuotuisasti miehitettyjen alueiden palestiinalaisiin; 7. kehottaa kansainvälistä yhteisöä ja erityisesti unionia ja sen jäsenvaltioita painostamaan valtioita, jotka rahoittavat terroristiryhmien toimintaa ja/tai osoittavat vieraanvaraisuutta niiden yllyttäjiä kohtaan; 8. korostaa kiireellistä tarvetta luoda sellaiset olosuhteet, että periaatejulistus voidaan panna täytäntöön kokonaisuudessaan, erityisesti mitä tulee Israelin sotajoukkojen siirtämiseen ja kesäkuusta 1994 asti lykättyjen vaalien järjestämiseen Palestiinan alueilla; 9. pyytää Euroopan unionia käyttämään koko poliittista ja taloudellista vaikutusvaltaansa, että saataisiin osapuolet täyttämään velvollisuutensa niin, ettei menetettäisi mahdollisuutta todellisen rauhan luomiseen Palestiinan ja Israelin kansojen välillä; 10. pyytää Euroopan unionia ryhtymään kaikkiin asianmukaisiin poliittisiin ja taloudellisiin toimenpiteisiin rauhan etenemisen ja jännityksen laukaisemisen edistämiseksi: a. lyhyellä tähtäimellä on kiireellinen tarve ratkaista Israelin tullipalveluita koskeva ongelma, jotta voitaisiin poistaa esteet, jotka aiheuttavat unionin miehitettyjä alueita varten lähettämien tarvikkeiden jäämisen Israeliin; b. on helpotettava rahallisen tuen lähettämistä ja investointeja, joita Palestiinan viranomaisille on luvattu; c. pidemmällä tähtäimellä tulisi kehittää kumppanuushankkeita miehitetyillä alueilla, jotta näistä alueista tulisi taloudellisesti ja yhteiskunnallisesti riippumattomampia Israelista; d. tulee aloittaa viivyttelemättä keskustelut Israelin viranomaisten ja muiden alueen hallitusten kanssa pitäen silmällä Euroopan - Välimeren maiden konferenssia, jonka aikataulusta, esityslistasta, menettelyistä ja osallistujista tulee keskustella etukäteen kaikkien osapuolien kanssa; e. Euroopan unionilla voisi olla aloitteentekijän rooli alueellisten ja ylikansallisten yhteistyöprojektien laatimisessa kaikilla alueilla, joilla tämä toiminta on alueen viranomaisten mielestä välttämätöntä, mahdollista ja toivottavaa; 11. pyytää unionia jatkamaan keskusteluja Syyrian kanssa, jotta kyseinen maa osallistuisi rauhanprosessiin ja rohkaisisi Israelin ja Syyrian hallituksia etenemään neuvotteluissaan, jotta saavutettaisiin rauha sekä normaalit ja täydet suhteet näiden kahden maiden välillä; 12. pyytää puhemiestään välittämään tämän päätöslauselman komissiolle, neuvostolle, Israelin hallitukselle ja Palestiinan kansallisille viranomaisille sekä Egyptin, Syyrian ja Jordanian hallituksille.